
Biedrības „Latvijas Profesionālo aktieru apvienība”
vienotais reģ.Nr.40008081885

biedru sapulces protokols Nr.15

2025.g. 10. martā pulksten 15:00, Eduarda Smiļģa Teātra muzejā un platformā „ZOOM”

Sapulcē ZOOM platformā piedalās 208 (klātesošo skaits) no 355 biedrības biedriem.

Sapulces vadītājs: Kaspars Znotiņš (padomes priekšsēdētājs)
Protokolists: Diāna Kondraša

Darba kārtībā: 
1. LaPAA valdes locekļa ziņojums par darbību 2024. gadā;
2. LaPAA Padomes priekšsēdētāja komentārs;
3. LaPAA padomes locekļu komentāri par LaPAA darbību un viņu darbības izvērtēšana;
4. Ikgadējā atklātības ziņojuma apstiprināšana; informēšana par 2024. gada pārskatu, vadības ziņojumu, jautājumi, diskusijas par ziņojumiem;
5. Zvērinātas revidentes ziņojums;
6. Jautājumi, diskusijas, darbības novērtējums.

Sapulce, izskatot darba kārtības jautājumus, nolēma:
0. Apstiprināt menedžeri Diānu Kondrašu par 13. Kongresa balsu skaitītāju.

Balsoja par: 208, pret: 0, atturas: 0.
0. Apstiprināt Ikgadējo atklātības ziņojumu.

Balsoja par: 208, pret: 0, atturas: 0.
0. Apstiprināt Padomes locekļu atalgojumu.

Balsoja par: 208, pret: 0, atturas: 3.



Papildus: 
1. LaPAA valdes loceklis J.Johansons informē, ka LaPAA biedru skaits pieaudzis līdz 355. Ar 374 izpildītājiem noslēgti līgumi, 70 - mantinieku līgumi, bet 124 izpildītāji veikuši iesniegumus atlīdzības izmaksai. LaPAA ir atsevišķi līgumi ar LTV un LR, kas ar šo gadu apvienojušies. Priekšā jaunu līgumu slēgšana.
2. J.Johansons informē par LaPAA aktuālo finansiālo stāvokli. Uz gada sākumu kontā bija EUR 195 875, no tiem pārskaitāmi izpildītājiem - EUR 123 888, bet EUR 71 117 ir biedrības līdzekļi. Šobrīd pamatkontā ir 185 547 EUR, bet izmaksu kontā EUR 108 409, kopā - EUR 293 956.
3. Mājas lapas uzturēšanas izmaksas kopā sastāda EUR 500 gadā. Jārēķinās, ka ar 2026.g. būs jāmaksā arī par telpu īri – līdz šim LaPAA par biroja telpām Satekles ielā 2c ir segusi tikai komunālos maksājumus.   
4. No 2020. gada LaPAA katram tām biedram, kas nominēts Spēlmaņu Nakts balvai kategorijās "Gada aktieris", "Gada aktrise", "Gada aktieris otrā plāna lomā" un "Gada aktrise otrā plāna lomā" izmaksā balvu EUR 100 apmērā. Tradīciju plānots turpināt. Tāpat LaPAA publiskā patapinājuma līdzekļi, kuri ir pārāk mazi, lai tos izmaksātu, ikgadēji tiek novirzīti Harija Liepiņa un Lilitas Bērziņas balvu izgatavošanai. Datu bāzē tiek ievadīti visi raidījumi, kur aktieri veic māksliniecisku priekšnesumu. LTV un LR iesniedz atskaites, kas ne vienmēr ir pilnīgas, tās tiek salīdzinātas ar reālo. Reklāmas, portretu raidījumi, nelieli fragmenti netiek uzskaitīti. Netiek uzskaitītas arī fiksācijas, kas netiek atspoguļotas raidījumu programmās un maksas kanālos kā, piemēram, GO3, TET televīzija utt. Aktieru dziedāšanas administrēšana ar līgumu ir nodota Laipai, mēs to neadministrējam.  Datu bāzē tiek ievadīts raidījuma nosaukums, katras lomas vārds, 1.,2. plāns vai epizode, raidījuma kopējais garums. Katra no fiksāciju lomām ir novērtēta ar zināmu punktu skaitu, ko apstiprina padome. Lielākais punktu skaits ir galvenajai lomai kinofilmā, mazākais – epizodei raidlugā. Katru gadu notiek pārbaude par ievadīto datu pareizību un, vai dati ir pilnīgi. To veic Guntis Konstants, ar ko ik gadu slēdzam Uzņēmuma līgumu. Pārbaude parasti aizņem pāris nedēļas. Tad LaPAA padome pieņem sadales lēmumu, kurā tiek saglabāta nauda administrēšanas jeb tiesību pārvaldības izdevumiem (algām, komunālajiem, auditam u.c.). Pārējie līdzekļi tiek sadalīti izpildītājiem: LR licences atlīdzība tiek sadalīta par raidījumiem, kas skan LR, LTV licences maksa sadalīta licences raidījumiem, t.i. raidījumiem, par kuriem aktieris nav atdevis savas tiesības producentiem. Tukšo nesēju atlīdzība tiek sadalīta visiem uzskaitītajiem raidījumiem, kuru ir daudz vairāk. Programma aprēķina katram izpildītājam pienākošos daļu, no kā tiek maksāts ienākuma nodoklis. Ja tajā gadā neto izmaksa pārsniedz 10 eiro, atlīdzība tiek izmaksāta izpildītājam vai viņa mantiniekam, kas ir “pieteicies” izmaksai, t.i. noslēdzis līgumu vai iesniedzis iesniegumu par izmaksu. Izpildītāja, kas ir “pieteicies” līdzekļi tiek uzglabāt LaPAA kontā līdz brīdim, kad viņa atlīdzības summa sasniedz 10 eiro neto. Izpildītāju atlīdzība, kas nav “pieteikušies”, bet kam atlīdzība aprēķināta, tiek uzglabāta 3 gadus, pēc tam pievienota jaunajai sadalei.
5. Autortiesību kolektīvā pārvaldījuma likums pieprasa publiskot padomes un valdes locekļa saņemto atlīdzību no apvienības. Tukšo nesēju atlīdzību un par raidīšanu 2024. g. bruto: Gints Andžāns 455,16 eiro, Marija Bērziņa 373,25, Jana Herbsta 162,33, Arnita Jaunzeme 39,51, Kaspars Kārkliņš 169,72, Jānis Kronis 36,85, Ilze Pukinska 451,65, Daiga Šiliņa 234,77, Raimonda Vazdika 8,86, Kristīne Veinšteine 5.60, Kaspars Znotiņš 495,53; valdes loceklis Jānus Johansons 82,27. Padomes locekļu atalgojums par katru padomes sēdes apmeklējumu – 60 eiro bruto, Valdes locekļa atalgojums pagājušajā gadā bija 700 eiro mēnesī, no šā gada sākuma 740 eiro. 
6. Sarunās ar Igaunijas aktieru savienību, izskanējis piedāvājums noslēgt līgumu par izmaksām arī Latvijas izpildītājiem. LaPAA datu bāzē starp vairāk kā 4600 uzskaitītajiem izpildītājiem atrodami arī Igaunijas izpildītāji. Igaunijai šādas bāzes nav, viņi vadās no Sabiedriskā medija sniegtajām atskaitēm, kas uzrāda tikai IAS biedrus. Latvijā mēs sadalām pēc raidījumiem arī tukšo nesēju atlīdzību, ko viņi sadala Aktieru savienības biedriem. Igauņu ieņēmumi ir būtiski lielāki, jo viņi no sabiedriskā medija saņem arī atlīdzību par filmu ierunāšanu. Johansons pauž, ka slēdzot jauno līgumu ar Latvijas sabiedrisko mediju, iespējams, vajadzētu par to vienoties. LaPAA padome  ir atbalstījusi līguma slēgšanu ar IAS. Solīts piesaistīt sadarbībai arī Lietuvas kolēģus. 
7. Igaunijas Aktieru savienība šogad vasarā rīkos futbola maču, pieminot igauņu un somu aktieru futbola mača 90. gadskārtu. Aicinātas piedalīties arī Latvijas un Lietuvas komandas. Interesenti un interesentes aicināti pieteikties.
8. Sadarbība ar IAS būtiska arī tādēļ, lai kopīgi vienotos par privāto televīziju  maksājumiem par raidīšanu izpildītājiem. Arī IAS šāda līguma nav. Organizācijām būtu kopēji jāvienojas par aprēķina principiem, ko Latvija viena nevar pamatot. TV3 vaicā, kāpēc fiksācijas raidīšanas minūtes izcenojums ir šāds, ar ko tas pamatots? Joprojām Latvijā paliek neatrisināts jautājums, kā sanāk, ka izpildītāji, kas noslēguši pārstāvības līgumu ar LaPAA, nodevuši savas tiesības pārstāvēt kolektīvā pārvaldījuma organizācijai, savas tiesības atdod producentiem, labākajā gadījumā ar piebildi par izmaksājamo atlīdzību, ja tiks noslēgt līgums ar MTKPO. 
9. J.Johansons informē, ka pēc 21 gada būšanas amatā, vēlas to atstāt un jāmeklē jauns valdes loceklis, kas būtu ieinteresēts attīstīt LaPAA darbību..
10. LaPAA biedri tiek aicināti apmeklēt Latvijas Kinorežisoru semināru 24. martā 10:00 “Režisora un intimitātes koordinatora sadarbība”, kas notiks LKA, Tabakas fabrikā.
11. Aktieri tiek aicināti ievērot ieteicamos, minimālos tarifus, pat ja tas dažkārt sagādā sarežģījumus. 
12. [bookmark: _GoBack]K.Znotiņš aicina savienību formulēt kolektīvu viedokli par topošo Teātra likumu. Runājot par terminētajiem vai beztermiņa līgumiem, valsts teātra aktieru interesēs ir noturēt beztermiņa līgumu sistēmu, lai garantētu darbu līdz pensijai, savukārt brīvmākslinieku - terminēto līgumu sistēma, kas uztur konkurenci. Tāpat šai sakarā jārunā par izdevīgāko darba laika uzskaites sistēmu - normētā vai summētā. G. Andžāns skaidro, ka summētā darba laika uzskaites sistēma nesniedz stabilitāti, ko noteiktais darba laiks - 40 stundas nedēļā. Tāpat vairāki teātri neievēro aktieriem nepieciešamo brīvdienu daudzumu. Mēģināt uzskaitīt darba stundas ir darba devēja pienākums, bet ņemot vērā darba specifiku - teksta mācīšanos mājās, fiziskās formas uzturēšanu, to nav iespējams pierādīt. Tāpat darba devēja pienākums ir nodrošināt aktieri ar darbu; ja aktierim nav lomu, vainīgs ir darba devējs, kas aktierim tās nenodrošina. Summētā darba laika gadījumā, darba devējs var pamatot mazāku samaksu ar to, ka aktieris šbrīd aktīvi pie lomas nestrādā. Andžāns uzskata, ka aktieru interesēs ir normētais darba laiks.
13. K.Kārkliņš stāsta par pieredzi EuroFIA sēdē Ļubļanā, kurā pārstāvētas aktieru tiesību organizācijas no visas pasaules. Arī sēdē skatīts jautājums par ntimitāted kooordinatoru nepieciešamību kino un teātrī. Kā izrādījies, tad Latvija nav tik sliktā situācijā - ja šeit ir 2 vai 3 praktizējoši intimitātes koordinatori, tad uz visu Franciju, tie ir tikai 9. Tāpat tiek runāts par MI ietekmi un veidiem, kā aktierus legāli aizsargāt no dažādu digitālo reprodukciju radīšanas.
14. Saistībā ar mākslīgā intelekta izmantošanu aktierdarba aizstāšanā, E.Melbārdis aicina kolēģus, slēdzot līgumus par filmu vai citu darbu ierunāšanu, ļoti konkrēti atrunātu darba uzdevumu, minot, ka aizliedz balss izmantošanu ārpus konkrētā materiāla, lai novērstu tādu produktu radīšanu, kur aktiera balss tiek izmantota jaunu materiālu mākslīgai ģenerēšanai. 
Sapulces vadītājs:	(paraksts)		 	Kaspars Znotiņš

Protokolists:		(paraksts)			Diāna Kondraša

IZRAKSTS PAREIZS
Biedrības „Latvijas profesionālo aktieru apvienība”						
Valdes loceklis:					(Jānus Johansons)

Rīgā, 2025. gada 10. martā

